February 27, 2020, 1 year ago 0 Fi stqarrija ippreżentata fil-Parlament Ewropew b'rabta ma' dibattitu fil-plenarja tal-Parlament Ewropew dwar is-sitwazzjoni fil-Libja, l-eks Prim Ministru iddikjara li dawn l-aġendi moħbija jinkludu aċċess għall-provvisti taż-żejt; interessi strateġiċi fl-Afrika sub-Saħarjana; operazzjonijiet finanzjarji okkulti, tal-passat u tal-preżent; immigrazzjoni lejn l-Ewropa; aspirazzjoni li tinkiseb influwenza akbar fl-ispazju tal-Mediterran. Alfred Sant qal li l-indħil barrani fil-Libja żdied fl-aħħar xhur. Matul is-snin, dan kompla jkabbar l-instabilità li kienet diġà karatteristika predominanti tas-soċjetà Libjana – l-organizzazzjoni tribali tagħha. "Wieħed jista' jara ftit prospetti ta' paċi fil-Libja sakemm l-aġendi moħbija jsiru espliċiti u allinjati mal-interessi tan-nies Libjani.", qal Alfred Sant. Konferenzi formali li jippruvaw iġibu flimkien "in-naħat kollha" iżda jżommu l-aġendi moħbija x'aktarx li huma destinati għal falliment. Alfred Sant esprima t-tama li dan ma jseħħx. Imma jekk jiġri hekk, u t-taqlib attwali jibqa' jippersisti, allura soluzzjoni waħda biss tibqa' li tista' tagħmel sens fuq medda ta' żmien, mill-ġdid fl-interessi tal-poplu Libjan – dik militari li ġġib l-istabbiltà u s-sigurtà interna fit-territorju Libjan sħiħ. In-negozjati mar-Renju Unit jikkonfermaw il-kunċett tal-parnership bħala alternattiva għas-sħubija fl-UE Alfred Sant ivvota favur ir-riżoluzzjoni tal-Parlament Ewropew li tiddeskrivi l-pożizzjoni tal-UE fin-negozjati lejn sħubija komprensiva bejn ir-Renju Unit u l-UE … Read More Alfred Sant jitlob regoli simplifikati tal-UE dwar il-governanza ekonomika F'dikjarazzjoni lill-Parlament Ewropew, l-eks Prim Ministru ddikjara li l-inizjattiva tal-Kummissjoni Ewropea biex tirrevedi l-governanza ekonomika tal-UE tagħmel sens iżda, mhijiez … Read More Il-Fondi tal-UE m'għandhomx imorru għal kumpaniji li jiddiskriminaw kontra n-nisa Waqt li vvota favur riżoluzzjoni tal-Parlament Ewropew dwar id-differenza fil-pagi bejn is-sessi fl-UE, Alfred Sant qal li l-prinċipju ta' paga … Read More Alfred Sant jgħid li l-indħil barrani jaħti għall-kriżi tal-Libja Fi stqarrija ippreżentata fil-Parlament Ewropew b'rabta ma' dibattitu fil-plenarja tal-Parlament Ewropew dwar is-sitwazzjoni fil-Libja, l-eks Prim Ministru iddikjara li dawn … Read More